
Tisztelt Képviselő- testület!

Sági László a Sági és Társa Kft (5435 Martfű, Váci M. út 1.) képviseletében,  vásárlási szándéknyilatkozatot terjesztett elő a telephelyével szomszédos, az Önkormányzat tulajdonában lévő 710/84 hrsz-ú ingatlan egy részének megvásárlására, 1.500 –Ft/m2 vételáron. A részingatlan megvásárlásával további fejlesztéseket kíván megvalósítani telephelyén
A személyes egyeztetéseknek megfelelően elkészült az ingatlanra vonatkozó megosztási terv, mely előterjesztésem melléklete.
A telekalakítás és az ingatlan-nyilvántartásba való bejegyzés költségeit a vevő viseli.
A Martfű Város Önkormányzata vagyonáról és vagyongazdálkodásáról szóló 8/2012. (III. 07.) önkormányzati rendelet (továbbiakban: vagyonrendelet) 2. számú melléklete szerint az ingatlan a forgalomképes vagyonkörbe tartozik. 
Amennyiben a Képviselő- testület az ingatlan részterültének értékesítése mellett dönt, úgy a végleges telekalakítási vázrajz birtokában a vagyonrendeletet módosítani kell. Az önkormányzat tulajdonában maradó területet a körülötte lévő ingatlanokhoz való bejutás miatt közterületi funkcióba, a forgalomképtelen vagyonkörbe kell átsorolni. 

Kérem előterjesztésem megtárgyalását és az alábbi határozati javaslat elfogadását.

Határozati javaslat:
……. /2015.(…….) határozat
A 710/84 hrsz-ú ingatlan részterületének értékesítéséről
Martfű Város Önkormányzata Képviselő –testülete megtárgyalta a 710/84 hrsz-ú ingatlan részterületének értékesítésére értékesítésére vonatkozó előterjesztést és az alábbiak szerint döntött:
1. [bookmark: _GoBack]A Képviselő- testület az önkormányzat tulajdonában lévő 710/84 hrsz-ú ingatlannak a határozat mellékletét képező megosztási terv szerint  961 m2 –es területét 1.500–Ft/m2 vételáron értékesíti a Sági és Társa Kft (5435 Martfű, Váci M. út 1.) számára. A telekalakítás és az ingatlan-nyilvántartásba való bejegyzés költségeit a vevő viseli.
2. A Képviselő- testület felhatalmazza a polgármestert a telekalakítási vázrajz elkészíttetésére és az adásvételi szerződés aláírására.
Határidő: 2015. november 30.
Felelős: Dr. Papp Antal polgármester
3. A végleges telekalakítási vázrajz birtokában a Martfű Város Önkormányzata vagyonáról és vagyongazdálkodásáról szóló 8/2012. (III. 07.) önkormányzati rendeletet módosítani kell, az önkormányzat tulajdonában maradó területet a forgalomképtelen vagyonkörbe kell átsorolni. 
Határidő: 2015. december 31.
Felelős: Dr. Papp Antal polgármester

Erről értesülnek:
1. Jász-Nagykun-Szolnok Megyei Kormányhivatal
2. Valamennyi képviselő helyben
3. Sági és Társa Kft (5435 Martfű, Váci M. út 1.)
4. Pénzügyi és Adóügyi Iroda 
5. Városfejlesztési és Üzemeltetési Iroda
6. Irattár

Martfű, 2015. október 20.
                                                                                                   Dr. Papp Antal
                                                                                                      polgármester

Látta: Szász Éva jegyző 

